ઉલ્લેખનીય છે કે બુધવારના રોજ રાત્રે ટીડીપી પ્રમુખે જાહેરાત કરી હતી કે તેમના બે મંત્રી કેન્દ્ર સરકારમાંથી રાજીનામું આપશે. ચંદ્રબાબુ નાયડુએ કહ્યું કે આ એક અમારો અધિકાર છે. કેન્દ્ર સરકાર અમને આપેલા વચનો પૂરા કરી રહી નથી. અમે આ મુદ્દાને બજેટના દિવસથી ઉઠાવી રહ્યાં છે પરંતુ સરકાર તરફતી આ સંબંધમાં કોઇ જવાબ આવ્યો નથી. નાયડુએ કહ્યું કે તેઓ છેલ્લાં ચાર વર્ષથી ધીરજ દેખાડી રહ્યા છે અને તેમણે દર વખતે કેન્દ્ર સરકારે મનાવાનો પ્રયત્ન કર્યો છે. તેમણે કહ્યું કે એક જવાબદાર નેતા તરીકે મેં વડાપ્રધાનને પોતાનો નિર્ણય જણાવવાનો પ્રયત્ન કર્યો, પરંતુ તે મળી નહોતા શકયા. કેન્દ્ર સરકાર અમારી વાત સાંભળવાના મૂડમાં નથી. મને નથી ખબર કે મારાથી શું ભૂલ થઇ છે. તેઓ આવી વાતો કેમ કરી રહ્યાં છે? કેન્દ્રમાં ટીડીપી કવોટામાંથી અશોક ગજપતિ રાજુ અને વાઇ એસ ચૌધરીને મંત્રી બનાવાયા હતા.